Last saved by: Jakubovičová Beatrix

OKRESNÁ PROKURATÚRA DUNAJSKÁ STREDA 
Nám. sv. Štefana 1, 929 21 Dunajská Streda 1

Číslo: 2 Pv 725/15/2201-2	Dunajská Streda 29.11.2016 
EEČ: 2-16-115-2016
U Z N E S E N I E
Trestná vec:	obv. XXXXX
Trestný čin:	prečin: zanedbanie povinnej výživy podľa § 207 odsek 1 Trestného zákona
Rozhodol: 	prokurátorka Okresnej prokuratúry Dunajská Streda 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:  
XXXXX
dátum narodenia: XXXXX
miesto narodenia: XXXXX
trvalé bydlisko: XXXXX XXXXX
väzba: nie
ktorá je trestne stíhaná pre trestný čin:
-	prečin: zanedbanie povinnej výživy podľa § 207 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
v období od 15. júla 2015 do 15. apríla .2016 v mieste svojho trvalého bydliska, v Dunajskej Strede na Kračanskej ceste 6244/69, okres XXXXX a všade tam, kde sa v tomto období zdržiavala, zanedbávala plnenie vyživovacej povinnosti voči svojím synom, mal. Cs. H., nar. 18.06.2009 a mal. B. H., nar. 10.08.2010, hoci z ust. § 62 a nasl. Zákona o rodine jej vyplýva povinnosť prispievať na ich výživu a rozsudkom Okresného súdu XXXXX, číslo konania 14 P 19/2015-37 zo dňa 20.05.2015, s právoplatnosťou od 01.07.2015 jej bolo stanovené prispievať na ich výživu čiastkou po 27,13,- Eur, ktorá suma zodpovedá čiastke 30% zo sumy životného minima na jedno neplnoleté nezaopatrené dieťa, vždy vopred, najneskôr do 15-teho dňa v mesiaci, k rukám oprávnenej osoby, XXXXX, nar. 25.04.1971, trvale bytom XXXXX, Kračanská cesta 6244/69, čím za horeuvedené obdobie jej z titulu výživného vznikla podlžnosť vo výške 542,60,- Eur k jeho rukám,

pretože trestnosť činu zanikla, a trestný čin nemal trvalo nepriaznivé následky a obvinený svoju povinnosť dodatočne splnil skôr než sa súd odobral na záverečnú poradu. 

l

Odôvodnenie:
Poverený príslušník Obvodného oddelenia PZ XXXXX (ďalej len „poverený príslušník PZ“) uznesením pod č.: ČVS:ORP-1110/DS-DS-2015 zo dňa 11.12.2015 začal podľa § 199 ods. 1 Tr. por. trestné stíhanie a následne dňa 01.04.2016 podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona, ktorý sa mal stať na tom skutkovom základe ako je uvedené vo výrokovej časti tohto uznesenia. 

Dôkazmi zadováženými v priebehu prípravného konania bolo preukázané spáchanie skutku, a to výpoveďou oprávneného XXXXX ako aj listinnými dôkazmi.  

	V priebehu vyšetrovania z výsluchu oprávneného XXXXX vyplynulo, že obvinená si neplnila svoju vyživovaciu povinnosť voči svojim synom mal. Cs. H., nar. 18.06.2009 a mal. B. H., nar. 10.08.2010, v období od 15.07.2015 až do 15.04.2016, kedy dňa 05.05.2016 v rámci výsluchu oprávnený XXXXX uviedol, že obvinená  svoju podlžnosť na výživnom v plnom rozsahu vyrovnala, a to tým spôsobom, že mu peniaze zaplatila do rúk, čím podlžnosť na výživnom vyrovnala v celom rozsahu, vrátane mesiaca apríl/2016.

	Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu.

	Podľa § 86 písm. a) Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a obvinený svoju povinnosť dodatočne splnil skôr než sa súd odobral na záverečnú poradu.

S poukazom na uvedené skutočnosti obvinený svojím konaním naplnil zákonné znaky účinnej ľútosti pri prečine zanedbania povinnej výživy v zmysle § 86 písmeno a) Trestného zákona. 
   
	Z vyššie uvedených dôvodov som preto rozhodol tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť,  ktorú je možné podať do 3 
                   dní od jeho doručenia na Krajskú prokuratúru v Trnave cestou označenej 
                   prokuratúry. Sťažnosť má odkladný účinok.  

JUDr. Beatrix Jakubovičová 
prokurátorka